**Πρόγραμμα**

Ένα ασανσέρ έχει μέγιστο όριο ασφάλειας τα 500 κιλά. Να γράψετε

πρόγραμμα σε Python που θα διαβάζει το βάρος και τη σειρά με την οποία

κάθε άτομο εισέρχεται στο ασανσέρ (π.χ. 45.1, 89.2). Το πρόγραμμα θα

τερματίζει όταν το ασανσέρ γεμίσει (σε σχέση με το μέγιστο επιτρεπτό όριο

ασφαλείας). Στη συνέχεια θα εμφανίζει τη σειρά του τελευταίου ατόμου,

που κατάφερε να μπει στο ασανσέρ.

**Πρόγραμμα EXTRA:**

Σε ένα κεντρικό ΚΤΕΟ προσέρχονται για τεχνικό έλεγχο τριών τύπων

οχήματα: Φορτηγά, Επιβατικά και Μοτοσυκλέτες.

Οι τακτικοί πελάτες μπορούν να γίνουν μέλη του ΚΤΕΟ και να έχουν έκπτωση στο κόστος ελέγχου. Το κόστος ελέγχου υπολογίζεται σύμφωνα με τον παρακάτω πίνακα:

|  |  |  |
| --- | --- | --- |
| Τύπος οχήματος | Μέλη ΚΤΕΟ | Μη Μέλη ΚΤΕΟ |
| Φορτηγά | 70 ευρώ | 80 ευρώ |
| Επιβατικά | 40 ευρώ | 50 ευρώ |
| Μοτοσυκλέτες | 25 ευρώ | 30 ευρώ |

Να γράψετε πρόγραμμα σε γλώσσα προγραμματισμού Python, το οποίο, για

μία συγκεκριμένη ημέρα:

**1**. Να διαβάζει τον τύπο του οχήματος για κάθε όχημα που προσέρχεται

καθώς και αν ο πελάτης είναι μέλος του ΚΤΕΟ ή όχι. Η διαδικασία αυτή

τερματίζεται όταν δοθεί ως τύπος οχήματος η λέξη ≪TELOS≫.

(Για Φορτηγό θα διαβάζει το ≪F≫, για Επιβατικό το ≪E≫ και για Μοτοσυκλέτα

το ≪M≫. Δεν απαιτείται έλεγχος εγκυρότητας εισαγωγής των δεδομένων.)

**2.** Να υπολογίζει το πλήθος και τις εισπράξεις του ΚΤΕΟ για κάθε τύπο

οχήματος και να τα εμφανίζει με κατάλληλα μηνύματα.

**Για παράδειγμα:**

Φορτηγά 10 750 ευρώ

Επιβατικά 20 900 ευρώ

Μοτοσυκλέτες 10 295 ευρώ

(Οι παραπάνω τιμές, όπως και ο τρόπος εμφάνισης- στοίχισης δίνονται

ενδεικτικά.)

**3**. Να υπολογίζει και να εμφανίζει το πλήθος όλων των οχημάτων καθώς και

το συνολικό ποσό είσπραξης του ΚΤΕΟ.

**4**. Να υπολογίζει και να εμφανίζει με κατάλληλο μήνυμα τον αριθμό των

μελών του ΚΤΕΟ και των μη μελών που προσήλθαν για τεχνικό έλεγχο την

συγκεκριμένη ημέρα.