1. Να γραφεί πρόγραμμα το οποίο θα διαβάζει 10 ακεραίους από το πληκτρολόγιο και θα υπολογίζει και θα εκτυπώνει το μέσο όρο των αρτίων αριθμών (μόνο) που διαβάστηκαν.
2. Να γράψετε πρόγραμμα που θα εμφανίζει όλους τους αριθμούς από το 10 μέχρι και το 50 εκτός από το 13 το 33 και το 43.
3. Να αναπτυχθεί πρόγραμμα σε Python το οποίο θα διαβάζει το όνομα και τους βαθμούς ενός μαθητή της Α’ Λυκείου σε όλα τα μαθήματα που πήρε το Α’ Τετράμηνο και θα υπολογίζει και θα εκτυπώνει:

α) τον μέσο όρο του τετραμήνου (15 μαθήματα).

β) το πλήθος των μαθημάτων που είχε βαθμό πάνω από 16

γ) το μεγαλύτερο και τον μικρότερο βαθμό

δ) το ποσοστό των μαθημάτων που πήρε βαθμό από 18-20.

1. Να γραφεί πρόγραμμα που:

α) θα διαβάζει επαναληπτικά το όνομα και τον βαθμό στον Προγραμματισμό των μαθητών μιας τάξης μέχρι να διαβάσει το κενό ως όνομα μαθητή.

β) θα υπολογίζει και εκτυπώνει τον μέσο όρο του τμήματος

γ) Το όνομα του μαθητή με τον μεγαλύτερο βαθμό (υπάρχει μόνο ένας)

δ) Το ποσοστό των μαθητών που πήραν βαθμό κάτω από 10

**Παρατήρηση**. Η διαδικασία επαναλαμβάνεται μέχρι να διαβαστεί ως όνομα το κενό.

1. Να γράψετε συνάρτηση SYN που να δέχεται έναν αριθμό και να επιστρέφει το διπλάσιό του , αν είναι μικρότερος του 10, διαφορετικά να επιστρέφει το τριπλάσιό του.