**ΜΕΤΑΤΡΟΠΗ ΕΝΕΡΓΗΤΙΚΗΣ ΣΥΝΤΑΞΗΣ ΣΕ ΠΑΘΗΤΙΚΗ**

Για να μετατρέψω ένα τμήμα ενός κειμένου από ενεργητική σε παθητική φωνή ή το αντίστροφο ,ακολουθώ τα παρακάτω στάδια:

Κατανοώ ότι η σύνταξή μου είναι ενεργητική ,όταν υπάρχει ρήμα ενεργητικής φωνής, έχω λοιπόν τη σύνταξη : **Y-Ρ-Α (ΥΠΟΚΕΙΜΕΝΟ -ΡΗΜΑ -ΑΝΤΙΚΕΙΜΕΝΟ)**

Κατανοώ ότι η σύνταξή μου είναι παθητική ,όταν υπάρχει ρήμα παθητικής φωνής, έχω λοιπόν τη σύνταξη: **Υ-Ρ-Π.Α ΥΠΟΚΕΙΜΕΝΟ-ΡΗΜΑ -ΠΟΙΗΤΙΚΟ ΑΙΤΙΟ)**

**ΠΑΡΑΔΕΙΓΜΑ ΜΕΤΑΤΡΟΠΗΣ:**

**Τα σύννεφα καλύπτουν τον ήλιο**

**Καλύπτουν: το ρήμα**

**Τα σύννεφα**: **το υποκείμενο**

**Τον ήλιο: το αντικείμενο**

**Σημείωση :** Το υποκείμενο απαντά στο ερώτημα ποιος -ποια -ποιο, βρίσκεται σε πτώση ονομαστική

Το αντικείμενο απαντά στο ερώτημα τι ,βρίσκεται σε πτώση αιτιατική

**To αντικείμενο γίνεται υποκείμενο στην παθητική σύνταξη --------------------ο ήλιος**

**Το ρήμα μετατρέπεται σε ρήμα παθητικής φωνής στον ίδιο χρόνο αλλά συμφωνεί με το υποκείμενο στον αριθμό----------------------καλύπτεται**

**Το υποκείμενο γίνεται ποιητικό αίτιο (από +αιτιατική)----------------------από τα σύννεφα**

**Έτσι λοιπόν η καινούρια πρόταση είναι : Ο ήλιος καλύπτεται από τα σύννεφα**

**ΠΟΙΑ Η ΔΙΑΦΟΡΑ ΣΤΗ ΧΡΗΣΗ ΕΝΕΡΓΗΤΙΚΗΣ ΚΑΙ ΠΑΘΗΤΙΚΗΣ ΣΎΝΤΑΞΗΣ ;**

**Στην ενεργητική σύνταξη αίρεται (δίνεται έμφαση), στον φορέα δράσης ,εδώ τα σύννεφα**

**Στην παθητική σύνταξη αίρεται(δίνεται έμφαση) στο αποτέλεσμα ,εδώ ο ήλιος είναι καλυμμένος.**

**Γιαννακίδου Ελένη**

**φιλόλογος**