**ΣΥΓΓΡΑΦΗ ΠΕΡΙΛΗΨΗΣ-ΟΔΗΓΙΕΣ**

1. Η περίληψη γράφεται σε μια παράγραφο
2. Είναι συνεχής ,χωρίς ενδιάμεσα κενά
3. Δεν περιέχει προσωπικά σχόλια
4. Ξεκινώ με τη φράση : O συγγραφέας του κειμένου αναφέρεται ….
5. Αν το επικοινωνιακό πλαίσιο αφορά την αναδιήγηση στην τάξη μπορώ να αρχίσω: Διάβασα ένα κείμενο που αναφερόταν σε….
6. Χρησιμοποιώ ρήματα όπως : ο συγγραφέας τονίζει ,επισημαίνει , διαπιστώνει, σημειώνει , διατείνεται, συμφωνεί, διαφωνεί ,αντιτίθεται , αντικρούει την άποψη, παραθέτει επιχειρήματα, ολοκληρώνει την σκέψη του, συνοψίζει, ανακεφαλαιώνει, συμπεραίνει κλπ. Χρησιμοποιώ διαρθρωτικές λέξεις όπως : αρχικά, επίσης ,ακόμη, τέλος…..
7. Δεν κάνω αντιγραφή του κειμένου
8. Προσέχω τι μου ζητά το ερώτημα : σύνοψη όλου του κειμένου ή κάποιων παραγράφων

Με τον ίδιο τρόπο γράφω και τις ερωτήσεις κατανόησης ,όταν μου ζητούν ανάπτυξη σε παράγραφο

1. Ξεκινώ διαβάζοντας προσεκτικά το κείμενο και σε κάθε παράγραφο υπογραμμίζω τα θεματικά κέντρα ή τις λέξεις κλειδιά
2. Αν μου ζητήσουν να γράψω πλαγιότιτλους , βρίσκω πάλι τα θεματικά κέντρα και σχηματίζω μια πρόταση που να αποδίδει το νόημα της παραγράφου . Καλό είναι ,αν μπορώ , να χρησιμοποιώ μια πρόταση που να περιέχει ρήμα ,ολοκληρωμένη δηλαδή πρόταση ,έτσι ώστε, αν μου ζητηθεί περίληψη όλου του κειμένου , να χρησιμοποιήσω τους πλαγιότιτλους τον έναν κάτω από τον άλλο και να τους συνδέσω με διαρθρωτικές λέξεις ώστε να δημιουργήσω μια περίληψη.

Γιαννακίδου Ελένη

φιλόλογος