**ΑΣΚΗΣΕΙΣ ΣΕ FOR-WHILE**

1. Ένας σκληρός δίσκος έχει χωρητικότητα 500 MB για αποθήκευση αρχείων. Ο κάτοχός του βάζει . Θεωρώντας ότι το αποθηκευτικό µέσο είναι αρχικά άδειο, να γράψετε πρόγραμμα σε Python που θα διαβάζει το μέγεθος κάθε αρχείου σε MB, μέχρι το συνολικό μέγεθος να ξεπεράσει τη χωρητικότητά αυτή. Στη συνέχεια θα εμφανίζει το συνολικό πλήθος των αρχείων που έχουν αποθηκευθεί στο δίσκο.
2. Ένα ασανσέρ έχει μέγιστο όριο ασφάλειας τα 500 κιλά. Να γράψετε πρόγραμμα σε Python που θα διαβάζει το βάρος και τη σειρά µε την οποία κάθε άτομο εισέρχεται στο ασανσέρ (π.χ. 45, 1, 89 , 2). Το πρόγραμμα θα τερματίζει όταν το ασανσέρ γεμίσει (σε σχέση µε το μέγιστο επιτρεπτό όριο ασφαλείας). Στη συνέχεια θα εμφανίζει τη σειρά του τελευταίου ατόμου, που κατάφερε να µπει στο ασανσέρ.
3. Σε ένα πλοίο υπάρχουν εισιτήρια Α' Θέσης (κωδικός 0) προς 50€ και Β' θέσης (κωδικός 1) προς 20€, το ένα. Ο μέγιστος επιτρεπόμενος αριθμός επιβατών είναι 400 άτομα και θεωρούμε ότι τελικά το πλοίο γέμισε για το συγκεκριμένο προορισμό που εξετάζουμε. Να γράψετε πρόγραμμα σε Python, το οποίο: α) Να διαβάζει την κατηγορία εισιτηρίου (κωδικός 0 ή 1) για κάθε επιβάτη. β) Να εμφανίζει το πλήθος των επιβατών της Α' θέσης. γ) Να εμφανίζει το συνολικό ποσό που πλήρωσαν όλοι οι επιβάτες.
4. Να γράψετε πρόγραμμα σε Python µε το οποίο: Να καταχωρούνται επαναληπτικά, ο αριθμός κυκλοφορίας οχήματος και ποσό κλήσης από παρκάρισμα ή άλλη αιτία, µε την καταχώρηση να επαναλαμβάνεται μέχρι να δοθεί αριθμός κυκλοφορίας 99. Στο τέλος να εμφανίζει: 1. Το πλήθος των οχημάτων που καταχωρήθηκαν. 2. Το συνολικό ποσό κλήσεων που θα εισπραχθεί. 3. Τον αριθμό κυκλοφορίας του τελευταίου από τα οχήματα που έλαβαν το μέγιστο ποσό κλήσης, καθώς και το ποσό της κλήσης αυτής.
5. Εταιρία εμπορίας ηλεκτρικών συσκευών πουλά με τους παρακάτω όρους:    
                     Α) Απολύτως μετρητοίς με έκπτωση 3% επί της τιμής                 
       Β) Εξόφληση σε 15 μέρες χωρίς επιβάρυνση  
             Γ) Εξόφληση εντός 6 μηνών με 12% επιβάρυνση επί της τιμής                                  
   Να αναπτύξετε πρόγραμμα το οποίο θα δέχεται για κάθε πελάτη κωδικό, ονοματεπώνυμο, τιμή πώλησης της συσκευής και τρόπο πληρωμής 1, 2 ή 3 αντίστοιχα και να εμφανίζει κατά σειρά, κωδικό, ονοματεπώνυμο, πληρωτέο ποσό και σχετικό σχόλιο. Το πρόγραμμα θα τερματίζεται όταν δεχθεί για κωδικό τον αριθμό 0.
6. Στις εξετάσεις του ΑΣΕΠ οι υποψήφιοι εξετάζονται σε τρεις θεματικές ενότητες. Ο βαθμός κάθε θεματικής ενότητας είναι από 1 έως 100.Η συνολική βαθμολογία κάθε υποψηφίου προκύπτει από τον μέσο όρο των βαθμών του στις τρεις θεματικές ενότητες Ο υποψήφιος θεωρείται ως επιτυχών, αν η συνολική βαθμολογία του είναι τουλάχιστον 55 και ο βαθμός του σε κάθε θεματική ενότητα είναι τουλάχιστον 50. Να γράψετε πρόγραμμα σε γλώσσα Python το οποίο για κάθε υποψήφιο:

* Να διαβάζει το όνομά του και τους βαθμούς του σε καθεμία από τις τρεις θεματικές ενότητες.
* Να εμφανίζει τον μεγαλύτερο από τους βαθμούς που πήρε στις τρεις θεματικές ενότητες.
* Να εμφανίζει το όνομα και τη συνολική βαθμολογία του στην περίπτωση που είναι επιτυχών.
* Το πρόγραμμα να τερματίζει όταν δοθεί ως όνομα η λέξη “TELOS ”.
* Να εμφανίζει το όνομα του επιτυχόντα με τη μικρότερη συνολική βαθμολογία . Θεωρήστε ότι είναι μοναδικός.